title: تفتاش جوجي (ألݣوريتم)
text: ف لانفورماتيك، تّفتاش جّوجي ( بلينݣليزية Binary search ː ) هو ألݣوريتم د تفتاش. كتستعمل ماش تجبر موطاع ديال شي عنصر هدف ف شي ليستة مستفة. تفتاش جوجي كيقارن ديك لعنصر لهدف مع لعنصر لي جا فلوصط ديال ليستة، إدا كانو قد قد سالينا، و إلا كان لهدف صغير من لوصط، كيفتّش ف نص د شْمال (ليستة مستفة من صغير ن لكبير من شمال ن ليمن) د ليستة، إلا كان لهدف كبير من لوصط كيفتش ف نص د ليمن د ليستة. بهاد طريقة طاية ديال ليستة كتقسم على جوج ف كل دورة ديال لألݣوريتم. هنا من جا لإسم ديالو.